Ruimte en veiligheid in een | Netwerk24
14 Februarie 2020 05:02
Die eiendom is geleë in 'n stil, maar tog veilige landgoed in Olympus in die ooste van Pretoria, en bied ruim vertrekke en wonderlike onthaalgeleenthede.
Hierdie huis in Olympus spog met 'n gevoel van ruimte.
Met die intrapslag word 'n mens verwelkom deur 'n oopplan-leefarea, kombuis en eetkamer. Die hele huis het hoë plafonne, wat 'n gevoel van ruimte skep. Die eetkamer het ondervloerverhitting en skuifdeure wat na die tuin lei. Die leefarea het groot vensters en skuifdeure aan weerskante wat na die agterste tuin en stoep lei.
Die kombuis bied oneindige geleenthede met baie toonbankspasie en kaste, 'n instap-spens met outomatiese ligte en 'n groot opwaskamer waarin twee elektriese toestelle kan pas. Die leefareas word bedien met 'n gastebadkamer.
Op die eerste vloer is drie groot slaapkamers. Die hoofslaapkamer het 'n volledige en suite-badkamer, genoeg ingeboude kaste en 'n privaat balkon wat uitkyk oor die swembad en tuin. Die tweede slaapkamer het ook 'n en suite-badkamer met 'n stort, toilet en wasbak. Die derde slaapkamer het 'n toegeboude balkon en word bedien deur 'n volledige badkamer net om die draai. Die slaapkamers het ook 'n gesellige "pajama-sitkamer" om te deel.
Die huis het ook uitstekende sekerheid.
Die netjiese kombuis.
Die groot oopplan- leefarea.
Die motorhuis het ekstra lengte aan die een kant, perfek vir 'n groter voertuig of vir addisionele stoorplek. Daar is ook 'n waterpunt vir 'n wasmasjien.
Die huis is ook kragopwekker-gereed met die skakelaar in die motorhuis.
Die swembad het 'n verhittingspomp.
Dan is daar boonop 'n huishulpkamer.
Moenie hierdie geleentheid met uitstekende sekerheid misloop nie. Skakel vandag nog om 'n privaat besigtiging te reël!